pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สรรพสามิตยืนยันเหตุเพลิงไหม้ไม่กระทบเอกสารสำคัญ หลังยกระดับสู่องค์กรดิจิทัล พร้อมเป็นผู้นำการขับเคลื่อนเศรษฐกิจอย่างยั่งยืนและครบวงจร
วันอังคารที่ 6 มิถุนายน 2566
06/06/2566
สรรพสามิตยืนยันเหตุเพลิงไหม้ไม่กระทบเอกสารสําคัญ หลังยกระดับสู่องค์กรดิจิทัล พร้อมเป็นผู้นําการขับเคลื่อนเศรษฐกิจอย่างยั่งยืนและครบวงจร
จากกรณีที่มีการนําเสนอข้อมูลข่าวสารการเกิดเหตุเพลิงไหม้ที่ชั้น 3 อาคารกรมสรรพสามิต เมื่อบ่ายวันที่ 5 มิ.ย.2566 โดยมีการแชร์ข้อความกันในสื่อโซเชียลมีเดียในประเด็นว่ามีผู้ได้ยินเสียงระเบิด และไฟไหม้ในบริเวณห้องเก็บเอกสารลับ ตามที่ได้เสนอข่าวไปแล้วนั้น
นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า “ตามที่มีการสื่อสารข้อมูลกันในสื่อโซเชียลมีเดียในประเด็นว่ามีผู้ได้ยินเสียงระเบิด และเหตุเพลิงไหม้ ที่ชั้น 3 อาคารกรมสรรพสามิตเกิดในบริเวณห้องเก็บเอกสารลับนั้น เป็นข้อมูลที่คลาดเคลื่อนไปจากข้อเท็จจริง โดยในข้อเท็จจริงบริเวณที่เกิดเหตุเป็นห้องส่วนวางแผนและพัฒนาคุณภาพการบริหารงาน สํานักแผนภาษี ซึ่งรับผิดชอบงานด้านยุทธศาสตร์ของกรมสรรพสามิต
เหตุการณ์ครั้งนี้แม้ว่าจะก่อให้เกิดความเสียหายแก่ทรัพย์สินทางราชการและเอกสารบางส่วน แต่ไม่สร้างความเสียหายด้านข้อมูล และไม่กระทบกับการดําเนินงานของกรมสรรพสามิต เนื่องจากกรมสรรพสามิตได้มีการยกระดับการทํางานด้วยการบันทึกเอกสารทั้งหมดไว้ในรูปแบบไฟล์ดิจิทัลไว้แล้ว”
ทั้งนี้ ภายใต้การบริหารงานของ ดร. เอกนิติ นิติทัณฑ์ประภาศ อธิบดีกรมสรรพสามิต กรมสรรพสามิตได้ประกาศและเดินหน้ายุทธศาสตร์พัฒนาองค์กรให้ทันสมัยและเท่าทันการเปลี่ยนแปลงของโลก ด้วยการยกระดับสู่องค์กรดิจิทัล (Digital Transformation) โดยการบูรณาการระบบเทคโนโลยีดิจิทัลเข้ากับกระบวนการทํางานอย่างเป็นระบบ มีการเชื่อมโยงในส่วนของกระบวนการทํางาน ข้อมูลที่ใช้ในการปฏิบัติงาน ระบบงานสารสนเทศ รวมถึงโครงสร้างพื้นฐาน เข้ากันอย่างไร้รอยต่อระหว่างโลกดิจิทัลและโลกแห่งความเป็นจริง และสร้างต้นแบบหน่วยงานบริการแบบไร้กระดาษ (Paperless) เพื่อจัดเก็บเอกสารราชการต่าง ๆ ในรูปแบบไฟล์ดิจิทัล สะท้อนการเป็นองค์กรที่มุ่งสู่การเป็นมิตรกับสิ่งแวดล้อม และการดําเนินการสู่ความยั่งยืน
เหตุการณ์เพลิงไหม้ที่เกิดขึ้นในครั้งนี้ จึงไม่เกิดผลกระทบต่อกระบวนการดําเนินงานของกรมสรรพสามิต และไม่สร้างความเสียหายแก่ข้อมูลของประชาชน ผู้ประกอบการ หรือผู้มีส่วนได้ส่วนเสียอื่น ๆ และกรมสรรพสามิตยังสามารถเปิดทําการได้ตามปกติ
สําหรับสาเหตุของการเกิดเพลิงไหม้ ยังอยู่ในกระบวนการตรวจสอบและพิสูจน์หลักฐาน เบื้องต้นเจ้าหน้าที่สันนิษฐานว่าอาจจะเกิดจากไฟฟ้าลัดวงจรและทําให้เกิดเสียงดังคล้ายระเบิด โดยจะแจ้งข้อเท็จจริงให้ทราบต่อไป
รัฐบาลไทย-ข่าวทำเนียบรัฐบาล-รมว.ทส. ผนึกกำลังทุกภาคส่วนร่วมปลูกต้นไม้ ลดโลกร้อน เนื่องในวันต้นไม้ประจำปีของชาติ 2566
วันจันทร์ที่ 5 มิถุนายน 2566
รมว.ทส. ผนึกกําลังทุกภาคส่วนร่วมปลูกต้นไม้ ลดโลกร้อน เนื่องในวันต้นไม้ประจําปีของชาติ 2566
รมว.ทส. ผนึกกําลังทุกภาคส่วนร่วมปลูกต้นไม้ ลดโลกร้อน เนื่องในวันต้นไม้ประจําปีของชาติ 2566
รมว.ทส. ผนึกกําลังทุกภาคส่วนร่วมปลูกต้นไม้ ลดโลกร้อน เนื่องในวันต้นไม้ประจําปีของชาติ 2566
วันที่ 4 มิถุนายน 2566 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานฝ่ายคฤหัสถ์ ในพิธีเปิดงานวันต้นไม้ประจําปีของชาติ พ.ศ. 2566 โดยมี สมเด็จพระมหาวีรวงศ์ เลขานุการสมเด็จพระสังฆราช เป็นประธานฝ่ายสงฆ์ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสุทธิพงษ์ จุลเจริญ ปลัดกระทรวงมหาดไทย นายสุรชัย อจลบุญ อธิบดีกรมป่าไม้ คณะผู้บริหาร ทส. รองผู้ว่าราชการจังหวัดปทุมธานี ตลอดจนจิตอาสาทั้งจากหน่วยงานภาครัฐ ภาคเอกชน และประชาชน เข้าร่วมงานกว่า 400 คน ณ สถานปฏิบัติธรรมสมเด็จพระสังฆราช (อมฺพรมหาเถร) คลอง 9 จังหวัดปทุมธานี โดยได้ร่วมกันปลูกต้นไม้กว่า 500 ต้น จํานวน 15 ชนิดพันธุ์ เพื่อสร้างความรักความหวงแหนต่อทรัพยากรป่าไม้ของชาติ การตระหนักถึงความสําคัญของการอนุรักษ์และฟื้นฟูทรัพยากรป่าไม้ให้มีความอุดมสมบูรณ์ ตลอดจนการเพิ่มคุณค่าของพื้นที่ป่าจากพันธุ์ไม้มีค่า และช่วยเพิ่มพื้นที่สีเขียว ลดผลกระทบจากการเปลี่ยนแปลงสภาพภูมิอากาศ ลดภาวะโลกร้อน รวมถึงช่วยลดมลภาวะอากาศจากฝุ่นละอองและหมอกควัน
นายวราวุธ กล่าวว่า วันต้นไม้ประจําปีของชาติ กําหนดขึ้นตามความเห็นชอบของคณะรัฐมนตรีเมื่อวันที่ 31 มกราคม 2532 ที่กําหนดให้ วันวิสาขบูชาของทุกปี เป็น วันต้นไม้ประจําปีของชาติ เพื่อปลูกจิตสํานึกให้ประชาชนทุกหมู่เหล่าได้เล็งเห็นถึงความสําคัญของการอนุรักษ์และฟื้นฟูทรัพยากรป่าไม้ของประเทศ รวมถึงการปลูกต้นไม้เพื่อเพิ่มพื้นที่สีเขียวให้กับชุมชน โดยเฉพาะการปลูกพันธุ์ไม้มีค่า เพื่อเพิ่มคุณค่าของพื้นที่ป่าไม้ ซึ่งกระทรวงทรัพยากรธรรมชาติและสิ่งแวดล้อม (ทส.) โดยกรมป่าไม้ ได้มีการจัดงานวันต้นไม้ประจําปีของชาติมาอย่างต่อเนื่องทุกปี และสถานที่จัดงานในครั้งนี้เป็นการร่วมกันเพิ่มพื้นที่สีเขียวให้กับสถานที่ที่เป็นมหามงคลอย่างยิ่ง เนื่องจากเป็นสถานปฏิบัติธรรม ที่จัดสร้างขึ้นโดยวัดราชบพิธสถิตมหาสีมาราม ราชวรวิหาร เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เพื่อให้เป็นรมณียสถานอันสัปปายะต่อการบําเพ็ญสมณธรรม และการเจริญจิตภาวนา รวมถึงเป็นศูนย์การเรียนรู้พุทธศาสนาสําหรับพุทธศาสนิกชนทั่วไป ทั้งยังได้อัญเชิญพระนามของสมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก เจ้าอาวาสวัดราชบพิธสถิตมหาสีมาราม ราชวรวิหาร ขนานนามว่า “สถานปฏิบัติธรรมสมเด็จพระสังฆราช (อมฺพรมหาเถร)”
รัฐบาลไทย-ข่าวทำเนียบรัฐบาล-กระทรวงเกษตรฯ ชวนเที่ยวงาน วันข้าวและชาวนาแห่งชาติ ประจำปี 2566 จัดใหญ่ร่วม 3 จังหวัด
วันจันทร์ที่ 5 มิถุนายน 2566
กระทรวงเกษตรฯ ชวนเที่ยวงาน วันข้าวและชาวนาแห่งชาติ ประจําปี 2566 จัดใหญ่ร่วม 3 จังหวัด
ภายใต้แนวคิด “91 พรรษา สายธารแห่งน้ําพระทัย สร้างชาวนาวิถีใหม่ สู่ข้าวไทยยั่งยืน”
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานเปิดงานรณรงค์ถ่ายทอดเทคโนโลยีลดต้นทุนการผลิตด้านการเกษตร สําหรับเกษตรกรผู้ปลูกข้าว เนื่องในวันข้าวและชาวนาแห่งชาติ ภายใต้แนวคิด “91 พรรษา สายธารแห่งน้ําพระทัย สร้างชาวนาวิถีใหม่ สู่ข้าวไทยยั่งยืน” ซึ่งส่วนกลางจัดขึ้นระหว่างวันที่ 5 – 7 มิถุนายน 2566 ณ กรมการข้าว ภายในมหาวิทยาลัยเกษตรศาสตร์ บางเขน โดยมีผู้บริหารกระทรวงเกษตรและสหกรณ์ร่วมเป็นเกียรติในงาน นอกจากนี้ ยังมีการจัดงานในส่วนภูมิภาคอีก 2 จังหวัด ประกอบด้วย ศูนย์วิจัยข้าวพิษณุโลก จังหวัดพิษณุโลก จัดขึ้นระหว่างวันที่ 16 – 17 มิถุนายน 2566 และ Korat Hall ชั้น 4 ห้างสรรพสินค้า เซ็นทรัล นครราชสีมา จังหวัดนครราชสีมา ระหว่างวันที่ 22 – 23 มิถุนายน 2566
นายประยูร กล่าวว่า กระทรวงเกษตรและสหกรณ์ โดยกรมการข้าว จัดงานดังกล่าวขึ้น เพื่อเป็นการเผยแพร่องค์ความรู้ด้านข้าวแก่ชาวนาและผู้สนใจทั่วไป นําเสนอเทคโนโลยีและนวัตกรรมในการผลิตข้าว รวมถึงผลงานของกรมการข้าวด้านอื่น ๆ ที่ดําเนินการในรอบปีที่ผ่านมา รวมทั้งเป็นการเชิดชูเกียรติ และสร้างขวัญกําลังใจให้กับชาวนา ในฐานะผู้ผลิตอาหารหลักให้กับประชาชนทั้งประเทศ นอกจากนี้ ยังเป็นช่องทางให้ชาวนาได้แลกเปลี่ยนความรู้ ความคิดเห็น และประสบการณ์กับหน่วยงานราชการ เอกชน และชาวนาด้วยกัน
สําหรับกิจกรรมที่น่าสนใจในปีนี้ ได้แก่ นิทรรศการเทิดพระเกียรติสถาบันพระมหากษัตริย์ และพระบรมวงศานุวงศ์ นิทรรศการเชิดชูเกียรติชาวนาและสถาบันชาวนา นิทรรศการวิชาการ จากหน่วยงานภาครัฐ และภาคเอกชน การจัดเวทีเสวนาข้าวและชาวนาในหัวข้อ การลดต้นทุนการผลิตข้าวโดยใช้เทคโนโลยีและนวัตกรรมทางการเกษตรที่เป็นมิตรกับสิ่งแวดล้อม การแสดงวัฒนธรรมและภูมิปัญญาด้านข้าวและชาวนาและการแสดงวัฒนธรรม 4 ภาค นอกจากนั้นยังมีการจําหน่ายสินค้าข้าว การประกวด แข่งขัน กิจกรรมสาธิตและแข่งขันส่งเสริมงานวิชาการในข้าวไทย อีกทั้ง มีกิจกรรมสําหรับผู้สนใจลงทะเบียนรับเมล็ดพันธุ์ข้าวพระราชทาน จากพระราชพิธีพืชมงคลฯ เพื่อเป็นมิ่งขวัญและสิริมงคลในการประกอบอาชีพการเกษตร โดยในวันที่ 5 มิถุนายน 2566 จะมีการจัดพิธีบวงสรวงบูชาแม่โพสพ เทพยดาและสิ่งศักดิ์สิทธิ์ เพื่อเป็นการสร้างสิริมงคล และรําลึกถึงความสําคัญของข้าว
ทั้งนี้ การจัดงานทั้ง 3 แห่ง เปิดโอกาสให้ชาวนา เกษตรกร และผู้ที่สนใจรับความรู้ในเรื่องคาร์บอนเครดิตซึ่งสามารถสร้างรายได้เสริมให้กับผู้เพาะปลูก โดยกรมการข้าวจะเปิดให้ลงทะเบียนแจ้งความประสงค์เพื่อขายคาร์บอนเครดิต ตลอดจนขนขบวนนิทรรศการและการสาธิตด้านการลดต้นทุนการผลิตข้าวโดยใช้เทคโนโลยีและนวัตกรรมทางการเกษตรที่เป็นมิตรต่อสิ่งแวดล้อม การแสดงวิถีชีวิตชาวนา รวมทั้งวัฒนธรรม ประเพณี และภูมิปัญญาท้องถิ่นที่เกี่ยวกับข้าวและชาวนา สําหรับผู้สนใจรับชมการถ่ายทอดสดบรรยากาศกิจกรรมภายในงาน สามารถรับชมได้ผ่านทาง Facebook Fanpage Rice news Channel
รัฐบาลไทย-ข่าวทำเนียบรัฐบาล-ธ.ก.ส. ปรับขึ้นอัตราดอกเบี้ยเงินฝากและเงินกู้ตามทิศทางดอกเบี้ยนโยบาย
วันอังคารที่ 6 มิถุนายน 2566
06/06/2566
ธ.ก.ส. ปรับขึ้นอัตราดอกเบี้ยเงินฝากและเงินกู้ตามทิศทางดอกเบี้ยนโยบาย
ธ.ก.ส. ประกาศปรับขึ้นอัตราดอกเบี้ยเงินฝาก สูงสุดร้อยละ 0.50 ต่อปีและอัตราดอกเบี้ยเงินกู้ทุกประเภทร้อยละ 0.01 – 0.25 ต่อปี ตามมติ กนง. เมื่อวันที่ 31 พฤษภาคม 2566 ที่ปรับขึ้นอัตราดอกเบี้ยนโยบาย ร้อยละ 0.25 ต่อปีจาก ร้อยละ 1.75 เป็นร้อยละ 2.00 ต่อปี
ธ.ก.ส. ประกาศปรับขึ้นอัตราดอกเบี้ยเงินฝาก สูงสุดร้อยละ 0.50 ต่อปีและอัตราดอกเบี้ยเงินกู้ทุกประเภทร้อยละ 0.01 – 0.25 ต่อปี ตามมติ กนง. เมื่อวันที่ 31 พฤษภาคม 2566 ที่ปรับขึ้นอัตราดอกเบี้ยนโยบาย ร้อยละ 0.25 ต่อปีจาก ร้อยละ 1.75 เป็นร้อยละ 2.00 ต่อปี เพื่อให้สอดคล้องกับทิศทางอัตราดอกเบี้ยในตลาด โดยมีผลตั้งแต่ 6 มิ.ย. 66 เป็นต้นไป
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบายร้อยละ 0.25 ต่อปี จากอัตราดอกเบี้ยนโยบายที่ ร้อยละ 1.75 ต่อปีมาอยู่ที่ร้อยละ 2.00 ต่อปี โดยให้มีผลตั้งแต่วันที่ 31 พฤษภาคม 2566 และเพื่อให้สอดคล้องกับอัตราดอกเบี้ยนโยบายของธนาคารแห่งประเทศไทยและการปรับขึ้นอัตราดอกเบี้ยของตลาด ธ.ก.ส. จึงได้ปรับขึ้นอัตราดอกเบี้ย เงินฝาก ร้อยละ 0.05 - 0.50 ต่อปีเพื่อส่งเสริมการออมและเพิ่มผลตอบแทนให้สอดคล้องกับอัตราผลตอบแทนของธนาคาร พาณิชย์และสถาบันการเงินเฉพาะกิจของรัฐ (SFIs) ขณะเดียวกันได้ปรับขึ้นอัตราดอกเบี้ยเงินกู้ทุกประเภท ร้อยละ 0.10 – 0.25 ต่อปีประกอบด้วย อัตราดอกเบี้ยลูกค้ารายคนชั้นดี (MRR) จากร้อยละ 6.875 ปรับขึ้น 0.10% เป็นร้อยละ 6.975 ต่อปี อัตราดอกเบี้ยลูกค้าสถาบันและนิติบุคคลชั้นดี(MLR) จากร้อยละ 5.375 ปรับขึ้น 0.250 % เป็นร้อยละ 5.625 ต่อปี และอัตราดอกเบี้ยประเภทเงินเบิกเกินบัญชี(MOR) จากร้อยละ 6.750 ปรับขึ้น 0.125 % เป็นร้อยละ 6.875 ต่อปี โดยมีผล ตั้งแต่วันที่ 6 มิถุนายน 2566 เป็นต้นไป
อย่างไรก็ตาม ธ.ก.ส. ได้จัดเตรียมมาตรการดูแล และแก้ไขปัญหาหนี้สินเกษตรกรลูกค้าที่ได้รับผลกระทบจาก COVID-19 และสนับสนุนการฟื้นตัวในช่วงภาวะเศรษฐกิจที่มีแนวโน้มการปรับตัวดีขึ้น ได้แก่ มาตรการปรับปรุงโครงสร้างหนี้ มาตรการฟื้นฟูอาชีพ มาตรการจ่ายดอกตัดต้น และมาตรการจ่ายต้นปรับงวด การให้คําปรึกษาด้านการจัดการหนี้ทั้งในและนอกระบบ การสนับสนุนให้ลูกค้าบริหารจัดการหนี้ผ่านแนวทางมีน้อยจ่ายน้อย มีมากจ่ายมาก พร้อมสร้างแรงจูงใจโดยคืนหรือลดอัตราดอกเบี้ยให้กับผู้ที่ชําระหนี้ ควบคู่กับการเติมทุนผ่านสินเชื่อที่มีอัตราดอกเบี้ยต่ําเพื่อเสริมสภาพคล่องในการใช้จ่ายและการลงทุน เช่น สินเชื่อธุรกิจชุมชนสร้างไทย อัตราดอกเบี้ยร้อยละ 0.01 สินเชื่อ SME เสริมแกร่ง และสินเชื่อสานฝันสร้างอาชีพ อัตราดอกเบี้ย ร้อยละ 4 และสินเชื่อ Green Credit อัตราดอกเบี้ย MLR/MRR เป็นต้น
รัฐบาลไทย-ข่าวทำเนียบรัฐบาล-“กรุงไทย” ปรับขึ้นดอกเบี้ยเงินฝากสูงสุด 0.25% และปรับดอกเบี้ยเงินกู้ 0.20% สนับสนุนลูกค้าปรับตัวแก้หนี้อย่างยั่งยืน สอดคล้องการฟื้นตัวของเศรษฐกิจ
วันอังคารที่ 6 มิถุนายน 2566
06/06/2566
“กรุงไทย” ปรับขึ้นดอกเบี้ยเงินฝากสูงสุด 0.25% และปรับดอกเบี้ยเงินกู้ 0.20% สนับสนุนลูกค้าปรับตัวแก้หนี้อย่างยั่งยืน สอดคล้องการฟื้นตัวของเศรษฐกิจ
ธ.กรุงไทยส่งเสริมการออม ปรับขึ้นอัตราดอกเบี้ยเงินฝากสูงสุด 0.25% ต่อปี และสนับสนุนลูกค้าทุกกลุ่มปรับตัว แก้ไขปัญหาหนี้ยั่งยืน และปรับขึ้นอัตราดอกเบี้ยเงินกู้ 0.20% ต่อปี ตามทิศทางปรับขึ้นดอกเบี้ยนโยบาย สอดคล้องการฟื้นตัวของเศรษฐกิจ มีผล 6 มิ.ย.นี้
ธนาคารกรุงไทย ส่งเสริมการออม ปรับขึ้นอัตราดอกเบี้ยเงินฝากสูงสุด 0.25% ต่อปี และสนับสนุนลูกค้าทุกกลุ่มปรับตัว แก้ไขปัญหาหนี้อย่างยั่งยืน และปรับขึ้นอัตราดอกเบี้ยเงินกู้ 0.20% ต่อปี ตามทิศทางการปรับขึ้นดอกเบี้ยนโยบาย สอดคล้องกับการฟื้นตัวของเศรษฐกิจ มีผล 6 มิ.ย.นี้
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารพิจารณาปรับขึ้นอัตราดอกเบี้ย เพื่อให้สอดคล้องกับมติคณะกรรมการนโยบายการเงิน (กนง.) ที่ปรับขึ้นอัตราดอกเบี้ยนโยบาย 0.25% สะท้อนการฟื้นตัวของเศรษฐกิจ และอัตราเงินเฟ้อที่ปรับลดลงกลับเข้าสู่กรอบเป้าหมาย โดยตระหนักถึงการดูแลผู้ฝากเงิน พร้อมยังคงสนับสนุนและดูแลช่วยเหลือผู้ประกอบการ SME และครัวเรือนที่อ่อนไหวต่อค่าครองชีพและภาระหนี้ที่สูงขึ้น เพื่อให้เวลาลูกค้าปรับตัว และสนับสนุนการขยายตัวของเศรษฐกิจอย่างมีเสถียรภาพ
ธนาคารประกาศปรับขึ้นอัตราดอกเบี้ยเงินฝาก 0.05-0.25 % ต่อปี เพื่อส่งเสริมการออม ให้ผู้ฝากเงินมีรายได้เพิ่มขึ้นในภาวะที่ค่าครองชีพสูงขึ้น และปรับอัตราดอกเบี้ยเงินกู้ สําหรับลูกค้ารายใหญ่ชั้นดี (MLR) เพิ่มขึ้น 0.20% ต่อปี เป็น 6.80% ต่อปี ปรับอัตราดอกเบี้ยเงินกู้สําหรับลูกค้ารายใหญ่ชั้นดี ประเภทวงเงินเบิกเกินบัญชี (MOR) เพิ่มขึ้น 0.20 % ต่อปี เป็น 7.27% ต่อปี และปรับขึ้นอัตราดอกเบี้ยเงินกู้รายย่อย (MRR) 0.20% ต่อปี เป็น 7.320 %ต่อปี มีผลตั้งแต่วันที่ 6 มิถุนายน 2566 เป็นต้นไป
ทั้งนี้ ธนาคารยืนหยัดดูแลช่วยเหลือลูกค้าทุกกลุ่ม โดยกลุ่มผู้ประกอบการ SME และกลุ่มลูกค้าที่อ่อนไหวต่อภาระหนี้และค่าครองชีพที่สูงขึ้น ให้ได้รับผลกระทบน้อยที่สุด พร้อมสนับสนุนให้เกิดการเร่งปรับตัวอย่างต่อเนื่อง รองรับการเปลี่ยนผ่านทางเศรษฐกิจ จากปัจจัยความท้าทายรอบด้าน เพิ่มศักยภาพการแข่งขัน เพื่อการเติบโตอย่างแข็งแกร่งและยั่งยืน ผ่านมาตรการความช่วยเหลือแบบเฉพาะกลุ่ม เพื่อให้ลูกค้าได้รับความช่วยเหลือแบบตรงจุดและทันท่วงที และมาตรการช่วยเหลือพิเศษเพื่อแก้หนี้อย่างยั่งยืน สําหรับลูกค้าประเภทบุคคลและลูกค้าธุรกิจที่ได้รับผลกระทบจากวิกฤตเศรษฐกิจ ผ่านเครื่องมือทางการเงินที่หลากหลาย เพื่อลดภาระการผ่อนชําระ สามารถพิจารณาลดภาระดอกเบี้ยและเงินต้นได้ โดยการพิจารณาตามความเหมาะสมและจําเป็นสําหรับลูกค้าแต่ละรายเป็นไปตามหลักเกณฑ์ที่ธนาคารกําหนด สนับสนุนแนวทางการปรับปรุงโครงสร้างหนี้ ที่สะท้อนกับความสามารถในการชําระหนี้และความเสี่ยงของลูกค้า
สําหรับลูกค้าที่สนใจลงทะเบียนได้ที่https://krungthai.com/th/personal/loan/personal-loan/486 ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร.02-111-1111
รัฐบาลไทย-ข่าวทำเนียบรัฐบาล-PM appreciates effort of concerned sectors although Phuket lost bid in hosting 2028 Specialized Expo
วันเสาร์ที่ 24 มิถุนายน 2566
24/06/2566
PM appreciates effort of concerned sectors although Phuket lost bid in hosting 2028 Specialized Expo
PM appreciates effort of concerned sectors although Phuket lost bid in hosting 2028 Specialized Expo
June 21, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha thanked all concerned agencies and sectors, as well as Phuket’s local residents, for putting utmost effort in Thailand’s bidding to host the 2028 Specialized Expo in Phuket or “Expo 2028 Phuket Thailand” under the theme: Future of Life: Living in Harmony, Sharing Prosperity, although the country lost its bid to Belgrade in Serbia at the final presentation and voting session in Paris.
The Prime Minister took the opportunity to congratulate Serbia, and affirmed that Phuket would continue to be developed according to its long-term development plan toward sustainability in various dimensions, i.e., infrastructure, economic structure, and one-stop medical service center.
รัฐบาลไทย-ข่าวทำเนียบรัฐบาล-ไทยจับมือกัมพูชา ใช้ระบบออนไลน์เพิ่มความสะดวกนำเข้า MOU ตามมติ ครม. 30 พ.ค. 66
วันเสาร์ที่ 24 มิถุนายน 2566
24/06/2566
ไทยจับมือกัมพูชา ใช้ระบบออนไลน์เพิ่มความสะดวกนําเข้า MOU ตามมติ ครม. 30 พ.ค. 66
วันที่ 23 มิถุนายน 2566 นายไพโรจน์ โชติกเสถียร อธิบดีกรมการจัดหางาน ประชุมหารือร่วมกับทางการกัมพูชาเกี่ยวกับการบริหารจัดการแรงงานกัมพูชาในประเทศไทย ผ่านระบบ Video Conference
พร้อมด้วยหน่วยงานที่เกี่ยวข้องเข้าร่วมประชุม ณ ห้องประชุมเทียน อัชกุล ชั้น 10 กรมการจัดหางาน อาคารกระทรวงแรงงาน
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานประชุมหารือร่วมกับ นายเส็ง ศักดา อธิบดีกรมแรงงาน กระทรวงแรงงานและฝึกอาชีพแห่งราชอาณาจักรกัมพูชาและคณะ เกี่ยวกับการบริหารจัดการแรงงานกัมพูชาในประเทศไทย โดยฝ่ายไทยได้เสนอแนวทางการบริหารจัดการแรงงานกัมพูชา ตาม MOU ที่วาระการจ้างงาน ครบ 4 ปี ระหว่างวันที่ 1 มกราคม 2565 - 31 กรกฎาคม 2566 ตามมติครม. เมื่อวันที่ 30 พฤษภาคม 2566 ซึ่งคาดว่ามีประมาณ 40,000 คน โดยนําระบบออนไลน์มาให้บริการเพื่อความสะดวกรวดเร็ว และปรับขั้นตอนให้แรงงานที่เดินทางกลับประเทศต้นทาง สามารถเดินทางกลับเข้ามาในประเทศไทยโดยไม่ต้องมีระยะเวลาพัก 30 วัน ซึ่งเบื้องต้นมี 9 ขั้นตอน ดังนี้ 1. นายจ้างยื่น Demand และแนบบัญชีรายชื่อแรงงานและเอกสารที่เกี่ยวข้องของแรงงานผ่านระบบออนไลน์ (www.cambodia-doe.com) 2. กรมการจัดหางานตรวจสอบและรับรองเอกสารที่เกี่ยวข้องผ่านระบบออนไลน์ 3. ฝ่ายกัมพูชาพิจารณารับรองเอกสารและส่งบัญชีรายชื่อแรงงานผ่านระบบออนไลน์ 4. กรมการจัดหางานพิมพ์บัญชีรายชื่อแรงงานออกจากระบบ พร้อมทั้งรับรอง และส่งบัญชีรายชื่อแรงงานให้นายจ้าง 5. นายจ้างยื่นขออนุญาตทํางานแทนคนต่างด้าวและชําระค่าธรรมเนียมใบอนุญาตทํางาน ณ สํานักงานจัดหางานจังหวัด และสํานักงานจัดหางานกรุงเทพมหานครพื้นที่ 6. กรมการจัดหางานมีหนังสือแจ้งสถานเอกอัครราชทูต ณ กรุงพนมเปญ สํานักงานจัดหางานจังหวัดสระแก้ว และสํานักงานตรวจคนเข้าเมือง 7. ด่านตรวจคนเข้าเมือง (ขาออก) ตรวจสอบแรงงานในการเดินทางกลับประเทศ 8. สถานเอกอัครราชทูต ณ กรุงพนมเปญดําเนินการออก Visa ให้แก่แรงงาน และ 9. ด่านตรวจคนเข้าเมือง (ขาเข้า) ตรวจสอบแรงงานที่เดินทางออกจากประเทศต้นทาง เพื่อกลับเข้ามาในประเทศไทย
สําหรับกรณีแรงงานต่างด้าวสัญชาติกัมพูชา ตามมติ ครม. วันที่ 5 กรกฎาคม 65 และมติ ครม. วันที่ 7 กุมภาพันธ์ 2566 ที่ได้ดําเนินการขออนุญาตทํางานไว้เรียบร้อยแล้ว แต่ไม่สามารถจัดทําหนังสือเดินทางหรือเอกสารใช้แทนหนังสือเดินทางได้ทันภายในวันที่ 15 พฤษภาคม 2566 ครม.มีมติเมื่อวันที่ 30 พฤษภาคม 2566 ผ่อนผันให้อยู่ในราชอาณาจักรเพื่อทํางาน พร้อมกับจัดทําเอกสารดังกล่าวให้แล้วเสร็จภายในวันที่ 31 กรกฎาคม 2566 ฝ่ายไทยจึงขอให้ฝ่ายกัมพูชาเร่งรัดดําเนินการออกเอกสารประจําตัวให้แรงงานกัมพูชา เพื่อเป็นข้อมูลพื้นฐานสําหรับการตรวจสอบและยืนยันข้อมูลในการพิจารณาออกเอกสารฉบับใหม่ และดําเนินการตรวจลงตราให้ทันภายในวันที่ 31 กรกฎาคม 2566 เพื่อได้รับการคุ้มครองสิทธิประโยชน์ที่พึงได้รับ
นอกจากนี้ ฝ่ายกัมพูชายังหารือในประเด็นการปรับลดค่าธรรมเนียมการตรวจลงตรา (VISA) จาก 2,000 ลดลงเหลือ 500 บาท ซึ่งฝ่ายไทยจะนําเสนอคณะรัฐมนตรีชุดใหม่พิจารณาต่อไป“การหารือในวันนี้นับเป็นนิมิตรหมายสําคัญที่จะนําไปสู่การบริหารจัดการแรงงานให้เหมาะสมกับสถานการณ์ปัจจุบัน และส่งผลให้เกิดความร่วมมือด้านแรงงานอย่างใกล้ชิดต่อไป”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-หนองคาย น้อมนำพระดำริการดูแลสุขภาพอนามัยประชาชน จัดกิจกรรมโครงการเฝ้าระวัง คัดกรอง ป้องกัน และกำจัดโรคติดต่อและภัยสุขภาพสำคัญ เพื่อเฉลิมพระเกียรติและถวายเป็นพระราชกุศลถวายพระพร
วันเสาร์ที่ 24 มิถุนายน 2566
24/06/2566
หนองคาย น้อมนําพระดําริการดูแลสุขภาพอนามัยประชาชน จัดกิจกรรมโครงการเฝ้าระวัง คัดกรอง ป้องกัน และกําจัดโรคติดต่อและภัยสุขภาพสําคัญ เพื่อเฉลิมพระเกียรติและถวายเป็นพระราชกุศลถวายพระพร
หนองคาย น้อมนําพระดําริการดูแลสุขภาพอนามัยประชาชน จัดกิจกรรมโครงการเฝ้าระวัง คัดกรอง ป้องกัน และกําจัดโรคติดต่อและภัยสุขภาพสําคัญ เพื่อเฉลิมพระเกียรติและถวายเป็นพระราชกุศลถวายพระพร พระบาทสมเด็จพระเจ้าอยู่หัว
เมื่อวันที่ 23 มิ.ย. 66 นายราชันย์ ซุ้นหั้ว ผู้ว่าราชการจังหวัดหนองคาย เปิดเผยว่า "สุขภาพอนามัยของพี่น้องประชาชน" ถือเป็นปราการสําคัญปราการแรกของร่างกายคนเรา เพราะถ้าร่างกายของคนเราทุกคนมีความแข็งแรง ก็จะส่งผลให้มีความพร้อมในการประกอบกิจการงาน ประกอบอาชีพ สร้างงาน สร้างรายได้มาจุนเจือเลี้ยงดูครอบครัว ดูแลตนเอง ทั้งในยามปกติ และยามเจ็บไข้ได้ป่วย และยังจะส่งผลให้มีเรี่ยวแรงช่วยเหลืองานสังคมชุมชน/หมู่บ้าน เป็นจิตอาสาที่เข้มแข็งของสังคมไทย ดังพระราชปณิธานของพระบาทสมเด็จพระเจ้าอยู่หัว ที่ทรงมุ่งมั่นในการสืบสาน รักษา และต่อยอด พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตลอดจนพระบรมราชบุพการีแห่งพระบรมราชจักรีวงศ์ทุกพระองค์ ซึ่งต่างเล็งเห็นถึงคุณค่าแห่งการเสริมสร้างพลังกาย พลังใจ พลังสติปัญญาที่เข้มแข็งของพสกนิกรไทย สะท้อนผ่าน การพระราชทานหน่วยแพทย์อาสา การพระราชทานยารักษาโรค แอลกอฮอล์ล้างมือ เป็นต้น
"เนื่องในโอกาสมหามงคลวันเฉลิมพระชนมพรรษาพระบาทสมเด็จพระเจ้าอยู่หัวที่จะเวียนมาบรรจบอีกวาระหนึ่งในวันที่ 28 กรกฎาคม 2566 จังหวัดหนองคาย ได้จัดกิจกรรมโครงการเฝ้าระวัง คัดกรอง ป้องกัน และกําจัดโรคติดต่อและภัยสุขภาพสําคัญ เพื่อเฉลิมพระเกียรติและถวายเป็นพระราชกุศลถวายพระพร พระบาทสมเด็จพระเจ้าอยู่หัว ขึ้น ณ วัดโพธิ์ชัย พระอารามหลวง อําเภอเมืองหนองคาย จังหวัดหนองคาย ด้วยพระบาทสมเด็จพระเจ้าอยู่หัว ทรงห่วงใยประชาชนในทุกหมู่เหล่า โดยเฉพาะเรื่องการแพทย์และการสาธารณสุข ทรงมีพระราชดําริให้มูลนิธิและหน่วยงานต่าง ๆ จัดทําโครงการให้ความช่วยเหลือประชาชน ตั้งแต่เมื่อครั้งดํารงพระอิสริยยศสมเด็จพระบรมโอรสาธิราช สยามมกุฎราชกุมาร อีกทั้งยังได้พระราชทานพระราชทรัพย์ และใส่พระทัยติดตามผลการดําเนินงานเสมอมา" ผวจ.หนองคาย กล่าว
นายราชันย์ ซุ้นหั้ว ผู้ว่าราชการจังหวัดหนองคาย กล่าวเพิ่มเติมว่า ในการจัดกิจกรรมฯ ครั้งนี้ เป็นการบูรณาการร่วมกับหน่วยงานภาคีเครือข่ายด้านการแพทย์และการสาธารณสุขจัดโครงการนี้ขึ้น โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัว และเพื่อเป็นการเฝ้าระวัง คัดกรอง ป้องกัน และกําจัดโรคติดต่อ และภัยสุขภาพสําคัญให้แก่พระภิกษุสงฆ์ และประชาชนในพื้นที่ กิจกรรมประกอบด้วย การมอบรองเท้าให้กับผู้สูงอายุ บริการตรวจ X- Ray ปอด คัดกรองวัณโรคด้วยรถเอกซเรย์เคลื่อนที่ระบบดิจิตอลพระราชทาน (X- Ray Digital mobile) โดยโรงพยาบาลหนองคายบริการตรวจคัดกรองไวรัสตับอักเสบ ซี มีบริการตรวจสุขภาพจิตโดยโรงพยาบาลจิตเวชเลยราชนครินทร์ บริการฉีดวัคซีนไข้หวัดใหญ่และโควิด – 19 , การจัดบูธนิทรรศการของศูนย์ควบคุมโรคติดและบูธนิทรรศการสุขภาพจิตดี ชีวีมีสุข โดยโรงพยาบาลหนองคาย ร่วมกับสํานักงานป้องกันควบคุมโรคที่ 8 จังหวัดอุดรธานี อีกด้วย
รัฐบาลไทย-ข่าวทำเนียบรัฐบาล-สธ. - ภาคีเครือข่าย จัดตั้งหน่วยบริการ 4 สหาย 1.4 หมื่นแห่ง บำบัดผู้ติดยาเสพติดแล้วกว่า 1.8 แสนราย
วันเสาร์ที่ 24 มิถุนายน 2566
24/06/2566
สธ. - ภาคีเครือข่าย จัดตั้งหน่วยบริการ 4 สหาย 1.4 หมื่นแห่ง บําบัดผู้ติดยาเสพติดแล้วกว่า 1.8 แสนราย
กระทรวงสาธารณสุข ร่วมกับองค์กรปกครองส่วนท้องถิ่น หน่วยงานภาครัฐ/เอกชน และองค์กรการกุศล จัดตั้งหน่วยบริการ 4 สหาย ให้บริการคัดกรอง บําบัด ฟื้นฟูผู้ติดยาเสพติด 14,033 แห่งทั่วประเทศ
กระทรวงสาธารณสุข ร่วมกับองค์กรปกครองส่วนท้องถิ่น หน่วยงานภาครัฐ/เอกชน และองค์กรการกุศล จัดตั้งหน่วยบริการ 4 สหาย ให้บริการคัดกรอง บําบัด ฟื้นฟูผู้ติดยาเสพติด 14,033 แห่งทั่วประเทศ มีผู้เข้ารับการบําบัดรักษาแล้ว 182,721 ราย พร้อมพัฒนาศักยภาพบุคลากรด้านจิตเวชกว่า 5 หมื่นคน รองรับการให้บริการ แนะครอบครัว คนใกล้ชิด สังเกต 5 สัญญาณเตือนผู้ป่วยจิตเวช “นอนไม่หลับ เดินไปมา พูดคนเดียว หงุดหงิดฉุนเฉียว และหวาดระแวง” พบโทรแจ้งสายด่วน 191 หรือ 1669 เพื่อนําเข้าสู่ระบบดูแลรักษาต่อไป
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยความก้าวหน้าการดําเนินงานด้านการบําบัดรักษาและฟื้นฟูผู้ติดยาเสพติด ว่า กระทรวงสาธารณสุข ร่วมกับภาคีเครือข่ายขับเคลื่อนระบบบําบัดรักษาผู้ติดยาเสพติดอย่างครบวงจร ผ่านหน่วยงาน 4 สหาย ได้แก่ ศูนย์คัดกรอง, สถานพยาบาลยาเสพติด, สถานฟื้นฟูสมรรถภาพผู้ติดยาเสพติด และศูนย์ฟื้นฟูสภาพทางสังคม ซึ่งปัจจุบันจัดตั้งและขึ้นทะเบียนแล้ว 14,033 แห่ง แบ่งเป็น ศูนย์คัดกรอง 9,792 แห่ง สังกัดกระทรวงสาธารณสุข 6,617 แห่ง สังกัดองค์กรปกครองส่วนท้องถิ่น 3,175 แห่ง, สถานพยาบาลยาเสพติด 1,078 แห่ง, สถานฟื้นฟูสมรรถภาพผู้ติดยาเสพติด 140 แห่ง (ภาครัฐ 88 แห่ง ภาคเอกชนและองค์กรการกุศล 52 แห่ง) และศูนย์ฟื้นฟูสภาพทางสังคม 3,023 แห่ง ตั้งเป้าบําบัดรักษาและลดอันตรายจากยาเสพติดทั่วประเทศ 132,602 ราย โดยข้อมูลล่าสุด (วันที่ 16 มิถุนายน 2566) ให้การบําบัดรักษาผู้ติดยาเสพติดแล้ว 182,721 ราย แยกเป็น หน่วยบริการสังกัดกระทรวงสาธารณสุข 92,360 ราย และหน่วยบริการของภาคีเครือข่าย 90,361 ราย
นายแพทย์โอภาสกล่าวต่อว่า กระทรวงสาธารณสุข ยังได้พัฒนาพื้นที่ต้นแบบด้านการดูแลผู้ป่วยจิตเวชยาเสพติดที่มีความเสี่ยงสูงต่อการก่อความรุนแรง (SMI-V) ใน 30 จังหวัด โดยมอบหมายให้กรมสุขภาพจิต กรมการแพทย์ และสํานักงานเลขานุการคณะกรรมการบําบัดรักษาและฟื้นฟูผู้ติดยาเสพติด กระทรวงสาธารณสุข นิเทศติดตามให้คําแนะนําการดําเนินงาน ซึ่งขณะนี้ทั้ง 30 จังหวัด มีการจัดตั้งศูนย์คัดกรองครอบคลุมทุกตําบล มีการบูรณาการทํางานร่วมกับภาคีเครือข่ายในชุมชน และจัดทําแนวทางการส่งต่อผู้ป่วยในจังหวัดอย่างไร้รอยต่อ พร้อมทั้งฝึกซ้อมแผนบนโต๊ะและแผนเสมือนจริงในการจัดการผู้ป่วยกรณีเหตุการณ์ฉุกเฉินที่อาจเกิดขึ้น และเตรียมขยายผลให้ครอบคลุมทุกจังหวัด พร้อมกันนี้ ได้พัฒนาศักยภาพบุคลากรในหลักสูตรต่าง ๆ เพื่อรองรับการให้บริการรวม 52,120 คน โดยในเดือนมิถุนายนนี้ จะจัดฝึกอบรมระยะสั้นให้กับแพทย์และพยาบาลวิชาชีพทั้ง 13 เขตสุขภาพ และภาคีเครือข่ายเพิ่มเติมด้วย
“ปัญหาจิตเวชและยาเสพติด ครอบครัว คนใกล้ชิดและชุมชน มีส่วนสําคัญที่จะช่วยสอดส่องดูแล เฝ้าระวังไม่ให้ผู้ป่วยกลับไปเสพและก่อความรุนแรงซ้ํา รวมถึงสังเกต 5 สัญญาณอันตราย คือ นอนไม่หลับ เดินไปมา พูดคนเดียว หงุดหงิดฉุนเฉียว และหวาดระแวง ซึ่งหากพบว่ามีอาการดังกล่าว ให้รีบโทรแจ้งสายด่วน 191 หรือ 1669 เพื่อนําเข้าสู่ระบบดูแลต่อไป” นายแพทย์โอภาสกล่าว
****************************24 มิถุนายน 2566
รัฐบาลไทย-ข่าวทำเนียบรัฐบาล-นายกฯ มอบรองเลขาธิการนายกรัฐมนตรีฝ่ายการเมือง เข้าเยี่ยมให้กำลังใจนักเรียน รร.ราชวินิต มัธยม ที่ได้รับบาดเจ็บจากเหตุถังดับเพลิงระเบิด
วันเสาร์ที่ 24 มิถุนายน 2566
24/06/2566
นายกฯ มอบรองเลขาธิการนายกรัฐมนตรีฝ่ายการเมือง เข้าเยี่ยมให้กําลังใจนักเรียน รร.ราชวินิต มัธยม ที่ได้รับบาดเจ็บจากเหตุถังดับเพลิงระเบิด
นายกฯ มอบรองเลขาธิการนายกรัฐมนตรีฝ่ายการเมือง เข้าเยี่ยมให้กําลังใจนักเรียน รร.ราชวินิต มัธยม ที่ได้รับบาดเจ็บจากเหตุถังดับเพลิงระเบิด
วันที่ 24 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า เมื่อช่วงเย็นวันที่ 23 มิถุนายน 2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบให้นายประทีป กีรติเรขา รองเลขาธิการนายกรัฐมนตรีฝ่ายการเมือง เป็นผู้แทนนายกรัฐมนตรี นํากระเช้าเข้าเยี่ยมให้กําลังใจนักเรียนโรงเรียนราชวินิต มัธยม ที่ได้รับบาดเจ็บจากเหตุถังดับเพลิงระเบิด และเข้ารับการรักษาที่โรงพยาบาลกลาง และโรงพยาบาลวชิรพยาบาลรวม 8 ราย โดยมอบผ่านผู้ปกครองของนักเรียน
นอกจากนี้ มีนักเรียนเข้ารับการรักษาที่โรงพยาบาลเพิ่มเติม เป็นรายที่ 9 ภายหลังจากที่กลับไปพักฟื้นที่บ้านแล้วมีอาการ โดยผู้แทนนายกรัฐมนตรีจะนํากระเช้าของนายกรัฐมนตรี เข้าเยี่ยมให้กําลังใจรายนี้ ที่โรงพยาบาลวชิรพยาบาลในวันนี้ (24 มิถุนายน 2566)
“นายกรัฐมนตรีมีความห่วงใยพร้อมส่งกําลังใจให้นักเรียนที่ได้รับบาดเจ็บทุกคน ขอให้มีกําลังใจที่เข้มแข็งและมีสุขภาพแข็งแรงเป็นปกติในเร็ววัน โดยในส่วนของนักเรียนที่เสียชีวิตและบาดเจ็บ นายรัฐมนตรีได้สั่งการให้หน่วยงานที่เกี่ยวข้องดูแลเยียวยาครอบครัวโดยเร็ว รวมถึงการดูแลด้านจิตใจสําหรับนักเรียนและครูที่ประสบเหตุด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ไทยจับมือกัมพูชา ใช้ระบบออนไลน์เพิ่มความสะดวกนำเข้า MOU ตามมติ ครม. 30 พ.ค. 66
วันเสาร์ที่ 24 มิถุนายน 2566
24/06/2566
ไทยจับมือกัมพูชา ใช้ระบบออนไลน์เพิ่มความสะดวกนําเข้า MOU ตามมติ ครม. 30 พ.ค. 66
วันที่ 23 มิถุนายน 2566 นายไพโรจน์ โชติกเสถียร อธิบดีกรมการจัดหางาน ประชุมหารือร่วมกับทางการกัมพูชาเกี่ยวกับการบริหารจัดการแรงงานกัมพูชาในประเทศไทย ผ่านระบบ Video Conference
พร้อมด้วยหน่วยงานที่เกี่ยวข้องเข้าร่วมประชุม ณ ห้องประชุมเทียน อัชกุล ชั้น 10 กรมการจัดหางาน อาคารกระทรวงแรงงาน
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานประชุมหารือร่วมกับ นายเส็ง ศักกะดา อธิบดีกรมแรงงาน กระทรวงแรงงานและฝึกอาชีพแห่งราชอาณาจักรกัมพูชาและคณะ เกี่ยวกับการบริหารจัดการแรงงานกัมพูชาในประเทศไทย โดยฝ่ายไทยได้เสนอแนวทางการบริหารจัดการแรงงานกัมพูชา ตาม MOU ที่วาระการจ้างงาน ครบ 4 ปี ระหว่างวันที่ 1 มกราคม 2565 - 31 กรกฎาคม 2566 ตามมติครม. เมื่อวันที่ 30 พฤษภาคม 2566 ซึ่งคาดว่ามีประมาณ 40,000 คน โดยนําระบบออนไลน์มาให้บริการเพื่อความสะดวกรวดเร็ว และปรับขั้นตอนให้แรงงานที่เดินทางกลับประเทศต้นทาง สามารถเดินทางกลับเข้ามาในประเทศไทยโดยไม่ต้องมีระยะเวลาพัก 30 วัน ซึ่งเบื้องต้นมี 9 ขั้นตอน ดังนี้ 1. นายจ้างยื่น Demand และแนบบัญชีรายชื่อแรงงานและเอกสารที่เกี่ยวข้องของแรงงานผ่านระบบออนไลน์ (www.cambodia-doe.com) 2. กรมการจัดหางานตรวจสอบและรับรองเอกสารที่เกี่ยวข้องผ่านระบบออนไลน์ 3. ฝ่ายกัมพูชาพิจารณารับรองเอกสารและส่งบัญชีรายชื่อแรงงานผ่านระบบออนไลน์ 4. กรมการจัดหางานพิมพ์บัญชีรายชื่อแรงงานออกจากระบบ พร้อมทั้งรับรอง และส่งบัญชีรายชื่อแรงงานให้นายจ้าง 5. นายจ้างยื่นขออนุญาตทํางานแทนคนต่างด้าวและชําระค่าธรรมเนียมใบอนุญาตทํางาน ณ สํานักงานจัดหางานจังหวัด และสํานักงานจัดหางานกรุงเทพมหานครพื้นที่ 6. กรมการจัดหางานมีหนังสือแจ้งสถานเอกอัครราชทูต ณ กรุงพนมเปญ สํานักงานจัดหางานจังหวัดสระแก้ว และสํานักงานตรวจคนเข้าเมือง 7. ด่านตรวจคนเข้าเมือง (ขาออก) ตรวจสอบแรงงานในการเดินทางกลับประเทศ 8. สถานเอกอัครราชทูต ณ กรุงพนมเปญดําเนินการออก Visa ให้แก่แรงงาน และ 9. ด่านตรวจคนเข้าเมือง (ขาเข้า) ตรวจสอบแรงงานที่เดินทางออกจากประเทศต้นทาง เพื่อกลับเข้ามาในประเทศไทย
สําหรับกรณีแรงงานต่างด้าวสัญชาติกัมพูชา ตามมติ ครม. วันที่ 5 กรกฎาคม 65 และมติ ครม. วันที่ 7 กุมภาพันธ์ 2566 ที่ได้ดําเนินการขออนุญาตทํางานไว้เรียบร้อยแล้ว แต่ไม่สามารถจัดทําหนังสือเดินทางหรือเอกสารใช้แทนหนังสือเดินทางได้ทันภายในวันที่ 15 พฤษภาคม 2566 ครม.มีมติเมื่อวันที่ 30 พฤษภาคม 2566 ผ่อนผันให้อยู่ในราชอาณาจักรเพื่อทํางาน พร้อมกับจัดทําเอกสารดังกล่าวให้แล้วเสร็จภายในวันที่ 31 กรกฎาคม 2566 ฝ่ายไทยจึงขอให้ฝ่ายกัมพูชาเร่งรัดดําเนินการออกเอกสารประจําตัวให้แรงงานกัมพูชา เพื่อเป็นข้อมูลพื้นฐานสําหรับการตรวจสอบและยืนยันข้อมูลในการพิจารณาออกเอกสารฉบับใหม่ และดําเนินการตรวจลงตราให้ทันภายในวันที่ 31 กรกฎาคม 2566 เพื่อได้รับการคุ้มครองสิทธิประโยชน์ที่พึงได้รับ
นอกจากนี้ ฝ่ายกัมพูชายังหารือในประเด็นการปรับลดค่าธรรมเนียมการตรวจลงตรา (VISA) จาก 2,000 ลดลงเหลือ 500 บาท ซึ่งฝ่ายไทยจะนําเสนอคณะรัฐมนตรีชุดใหม่พิจารณาต่อไป“การหารือในวันนี้นับเป็นนิมิตรหมายสําคัญที่จะนําไปสู่การบริหารจัดการแรงงานให้เหมาะสมกับสถานการณ์ปัจจุบัน และส่งผลให้เกิดความร่วมมือด้านแรงงานอย่างใกล้ชิดต่อไป”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการจัดงาน STARTUP x INNOVATION THAILAND EXPO 2023 (SITE 2023) เชื่อมั่น Startup ขับเคลื่อนเทคโนโลยีและนวัตกรรมขยายโอกาสทางเศรษฐกิจสู่สากล
วันเสาร์ที่ 24 มิถุนายน 2566
24/06/2566
โฆษกรัฐบาลเผย นายกฯ ส่งเสริมการจัดงาน STARTUP x INNOVATION THAILAND EXPO 2023 (SITE 2023) เชื่อมั่น Startup ขับเคลื่อนเทคโนโลยีและนวัตกรรมขยายโอกาสทางเศรษฐกิจสู่สากล
โฆษกรัฐบาลเผย นายกฯ ส่งเสริมการจัดงาน STARTUP x INNOVATION THAILAND EXPO 2023 (SITE 2023) เชื่อมั่น Startup ขับเคลื่อนเทคโนโลยีและนวัตกรรมขยายโอกาสทางเศรษฐกิจสู่สากล
วันที่ 24 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมความร่วมมือของทุกภาคส่วนในการจัดงาน STARTUP x INNOVATION THAILAND EXPO 2023 (SITE 2023) ระหว่างวันที่ 22 – 24 มิถุนายน 2566 นี้ ณ ห้องบอลรูม 1 - 4 ศูนย์การประชุมแห่งชาติสิริกิติ์ (เว็บไซต์ https://site.nia.or.th/about/) แสดงศักยภาพด้านเทคโนโลยีและนวัตกรรม เชื่อมั่นกลุ่ม Startup ไทยมีศักยภาพ พร้อมเติบโตขยายโอกาสทางเศรษฐกิจอย่างก้าวหน้าสู่สากล
โฆษกประจําสํานักนายกรัฐมนตรีเปิดเผยว่า งาน SITE 2023 เป็นความร่วมมือจากหลายภาคส่วน เช่น สํานักงานนวัตกรรมแห่งชาติ (องค์การมหาชน) (NIA) กระทรวงการอุดมศึกษา วิทยาศาสตร์ วิจัยและนวัตกรรม สํานักงานคณะกรรมการส่งเสริมการลงทุน (BOI) สภาหอการค้าแห่งประเทศไทย รวมทั้งภาครัฐและภาคเอกชนอื่น ๆ ซึ่งจัดขึ้นภายใต้แนวคิด INNOVATION PARTNERSHIP - TOGETHER WE GROW ร่วมสร้าง “หุ้นส่วนนวัตกรรม” เพื่อรองรับการเติบโตของ Startup และธุรกิจนวัตกรรม สร้างความเข้มแข็งในระบบนิเวศนวัตกรรมไทยและขับเคลื่อนประเทศไทยสู่การเป็นชาตินวัตกรรม โดยมี 5 โซนหลักที่น่าสนใจภายในงาน ได้แก่
- โซน NIA Groom Grant Growth : นําเสนอการดําเนินงานของสํานักงานนวัตกรรมแห่งชาติ (องค์การมหาชน) ซึ่งส่งเสริมและพัฒนาผู้ประกอบการไทยทั้ง Startup และ SMEs
- โซน Award, SPACE-F, STEAM : จัดแสดงสินค้าและนวัตกรรมของ Startup ที่ได้รับรางวัล
- โซน กพร. - นวัตกรรมภาครัฐ/Innovation Service : นําเสนอหน่วยงานภาครัฐที่ให้การส่งเสริมและสนับสนุนด้านการลงทุนให้กับ Startup
- โซน เยี่ยมชมสินค้าและนวัตกรรมจาก Startup : จัดแสดงสินค้าและนวัตกรรมที่ออกจําหน่ายในตลาดจริง
- โซน สินค้าหรือนวัตกรรมที่ได้รับทุนจาก TED FUND และสินค้าที่ผ่านการคัดเลือกจากโครงการนิลมังกรของ NIA : จัดแสดงรวบรวมผลงานและสินค้าที่มีศักยภาพจากการประกวดสุดยอดธุรกิจนวัตกรรม
“นายกรัฐมนตรีเชื่อมั่นว่าการจัดกิจกรรมสนับสนุนนี้ สามารถจุดประกายองค์ความรู้ แนวคิดในการสร้างสรรค์เทคโนโลยีและนวัตกรรมใหม่ ๆ รวมทั้ง จะช่วยเพิ่มโอกาสทางการค้า และต่อยอดทางธุรกิจให้ Startup ที่มีศักยภาพ โดยรัฐบาลและหน่วยงานที่เกี่ยวข้องพร้อมให้การสนับสนุนเพื่อเพิ่มโอกาสการแข่งขันในระดับสากล ทั้งยังเป็นการสร้างชื่อเสียงของประเทศ และเป็นอีกช่องทางในการพัฒนาเศรษฐกิจประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง เผยเมื่อวานมีผู้ใช้บริการรถไฟฟ้าสายสีเหลือง จำนวน 73,801 คน-เที่ยว ส่งผลให้มีผู้ใช้บริการระบบราง รวม 1,587,964 คน-เที่ยว สูงสุดตั้งแต่มีสถานการณ์ covid-19
วันเสาร์ที่ 24 มิถุนายน 2566
กรมการขนส่งทางราง เผยเมื่อวานมีผู้ใช้บริการรถไฟฟ้าสายสีเหลือง จํานวน 73,801 คน-เที่ยว ส่งผลให้มีผู้ใช้บริการระบบราง รวม 1,587,964 คน-เที่ยว สูงสุดตั้งแต่มีสถานการณ์ covid-19
....
วันที่ 24 มิถุนายน 2566 นายพิเชฐ  คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า เมื่อวันศุกร์ที่ 23 มิถุนายน 2566 มีผู้ใช้บริการรถไฟฟ้าสายสีเหลือง จํานวน 73,801 คน-เที่ยว ส่งผลให้มีผู้ใช้บริการระบบราง รวม 1,587,964 คน-เที่ยว ถือเป็นยอดผู้ใช้บริการสูงที่สุดตั้งแต่มีสถานการณ์การแพร่ระบาดของเชื้อไวรัสโคโรนา 2019 (Covid-19) ประกอบด้วย รถไฟระหว่างเมือง จํานวน 70,635 คน-เที่ยว (ผู้โดยสารเชิงพาณิชย์ 23,862 คน-เที่ยว และผู้โดยสารเชิงสังคม 46,773 คน-เที่ยว) และรถไฟฟ้าในเขตกรุงเทพมมหานครและปริมณฑล จํานวน 1,517,329 คน-เที่ยว ประกอบด้วย
1) รถไฟฟ้า Airport Rail Link จํานวน 69,778 คน-เที่ยว
2) รถไฟฟ้าชานเมืองสายสีแดง จํานวน 24,823 คน-เที่ยว (รวมจํานวนผู้โดยสารรถไฟทางไกลมาต่อสายสีแดงฟรี จํานวน 203 คน-เที่ยว)
3) รถไฟฟ้าสายเฉลิมรัชมงคล (สายสีน้ําเงิน) จํานวน 415,504 คน-เที่ยว
4) รถไฟฟ้าสายฉลองรัชธรรม (สายสีม่วง) จํานวน 49,263 คน-เที่ยว
5) รถไฟฟ้าสายสีเขียว จํานวน 876,503 คน-เที่ยว
6) รถไฟฟ้าสายสีทอง จํานวน 7,657 คน-เที่ยว
7) รถไฟฟ้าสายสีเหลือง จํานวน 73,801 คน-เที่ยว (รองจากวันที่ 21 มิถุนายน 2566 ซึ่งมีผู้ใช้บริการสูงสุด 74,348 คน-เที่ยว)
โดยจํานวนผู้ใช้บริการระบบรางสูงสุดก่อนหน้านี้เกิดขึ้นเมื่อวันที่ 10 กุมภาพันธ์ 2566 จํานวน 1,577,330 คน-เที่ยว ซึ่งเมื่อได้เปิดให้บริการเดินรถไฟฟ้าสายสีเหลืองทําให้ประชาชนผู้ใช้บริการเดินทางเชื่อมต่อกับรถไฟฟ้าสายเฉลิมรัชมงคล (ที่สถานีลาดพร้าว) สายAirport Rail Link (ที่สถานีหัวหมาก) และbts สายสุขุมวิท (ที่สถานีสําโรง) ได้สะดวกมากยิ่งขึ้น นอกจากนี้ ผู้ใช้บริการระบบรถไฟฟ้าที่ใช้บัตร EMV ในการเดินทางระหว่างสายเฉลิมรัชมงคล (สีน้ําเงิน) กับรถไฟฟ้าสายสีเหลือง จะได้รับส่วนลดค่าแรกเข้า หากเดินทางจากสายสีน้ําเงินเข้าสีเหลือง จะได้รับการยกเว้นค่าแรกเข้า 15 บาท ส่วนสายสีเหลืองเข้าสู่สีน้ําเงิน จะได้รับการยกเว้นค่าแรกเข้า 14 บาท ในกรณีที่ประชาชนเดินทางด้วยรถไฟฟ้าทั้งขาไปและขากลับ จะช่วยลดค่าใช้จ่ายค่าแรกเข้าได้ประมาณ 29 บาทต่อวัน ซึ่งในการยกเว้นค่าแรกเข้าโดยการใช้บัตร EMV นั้น เมื่อแตะบัตรเข้าระบบรถไฟฟ้าจะถูกเก็บเต็มราคาก่อน และจะได้รับคืนเงินค่าแรกเข้ากลับเข้าบัตรเครดิต/เดบิตไม่น้อยกว่า 3 วัน โดยระยะเวลาขึ้นอยู่กับธนาคารผู้ออกบัตร
กรมการขนส่งทางราง เชื่อมั่นว่า การเปิดให้บริการรถไฟฟ้าสายสีเหลือง รวมถึงสายสีต่าง ๆ ที่กําลังจะเปิดให้บริการในอนาคตจะมีส่วนช่วยให้ประชาชนได้รับความสะดวก รวดเร็ว ประหยัด และปลอดภัย สร้างความสุขการเดินทางระบบรางให้กับคนไทยอย่างมุ่งมั่นต่อไป
รัฐบาลไทย-ข่าวทำเนียบรัฐบาล-“ทิพานัน” โชว์รัฐบาล “พล.อ.ประยุทธ์” พัฒนาระบบประกันสังคมให้ทันสมัย ตอบโจทย์ทุกกลุ่ม ปรับแก้ระบบพร้อมโอนจ่ายแบบตรงเดือนแล้ว ทำให้เงินบำนาญชราภาพเดือนมิ.ย.ได้รับ2เดือน ทันที
วันเสาร์ที่ 24 มิถุนายน 2566
24/06/2566
“ทิพานัน” โชว์รัฐบาล “พล.อ.ประยุทธ์” พัฒนาระบบประกันสังคมให้ทันสมัย ตอบโจทย์ทุกกลุ่ม ปรับแก้ระบบพร้อมโอนจ่ายแบบตรงเดือนแล้ว ทําให้เงินบํานาญชราภาพเดือนมิ.ย.ได้รับ2เดือน ทันที
“ทิพานัน” โชว์รัฐบาล “พล.อ.ประยุทธ์” พัฒนาระบบประกันสังคมให้ทันสมัย ตอบโจทย์ทุกกลุ่ม ปรับแก้ระบบพร้อมโอนจ่ายแบบตรงเดือนแล้ว ทําให้เงินบํานาญชราภาพเดือนมิ.ย.ได้รับ2เดือน ทันที
วันที่ 24 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ได้แจ้งข่าวดีว่า สํานักงานประกันสังคม ขณะนี้ได้พัฒนาระบบการจ่ายประโยชน์ทดแทนบํานาญชราภาพ หรือเงินบํานาญชราภาพ ตามนโยบายของพล.อ.ประยุทธ์ จันทร์โอชา นายกรัฐมนตีและรัฐมนตรีว่าการกระทรวงกลาโหม โดยเปลี่ยนแปลงระบบให้ผู้ประกันตน ได้รับสิทธิรวดเร็วยิ่งขึ้น จากเดิมที่โอนเงินของเดือนที่ได้รับรับสิทธิในเดือนถัดไป เปลี่ยนเป็นโอนเงินตรงเดือน หรือ “แบบจ่ายเดือนตรงเดือน” ในวันที่ 25 ของทุกเดือน หากวันที่ 25 ตรงกับวันหยุดราชการ สํานักงานประกันสังคมจะโอนเงินให้ ในวันทําการก่อนวันหยุดราชการ โดยเริ่มตั้งแต่เดือนมิถุนายน 2566 เป็นต้นไป
น.ส.ทิพานัน กล่าวว่า ทั้งนี้จึงทําให้ผู้ที่มีสิทธิรับบํานาญชราภาพเดิม ได้รับเงินบํานาญชราภาพเมื่อวันที่ 23 มิถุนายน2566 ที่ผ่านมาเป็นจํานวน 2 เดือน คือ สิทธิของเดือนพฤษภาคม - มิถุนายน 2566 ซึ่งหลังจากนั้นก็จะเข้าสู่ระบบปกติ และสําหรับผู้มีสิทธิรับบํานาญชราภาพรายใหม่ที่ได้รับการอนุมัติภายในวันที่ 4 ของเดือน จะได้รับสิทธิในงวดเดือนนั้น แต่หากมีการอนุมัติหลังวันที่ 4 ของเดือน จะได้รับสิทธิในเดือนถัดไปรวมงวดเดือนปัจจุบันอีกด้วย
“รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตีและรัฐมนตรีว่าการกระทรวงกลาโหม ห่วงใยและให้ความสําคัญกับผู้ประกันตน ยังได้ปรับปรุงแก้ไขสิทธิประโยชน์ของผู้ประกันตน โดยมติครม.วันที่ 10 พฤษภาคม 2565 ได้อนุมัติร่าง พ.ร.บ.ประกันสังคม (ฉบับที่ ..) พ.ศ. .... โดยปรับปรุงแก้ไขสิทธิประโยชน์กองทุนประกันสังคมกรณีชราภาพ ให้ผู้ประกันตนสามารถนําเงินกรณีชราภาพบางส่วนออกมาใช้ก่อน 3 รูปแบบ ‘ขอเลือก ขอคืน และขอกู้’ ขณะเดียวกันยังได้เพิ่มสิทธิประโยชน์กรณีอื่นๆ เช่น เพิ่มเงินทดแทนกรณีขาดรายได้จากการทุพพลภาพ เพิ่มการจ่ายเงินสงเคราะห์การหยุดงานเพื่อคลอดบุตร และขยายอายุขั้นสูงของผู้ประกันตนที่เป็นลูกจ้าง จากเดิมอายุ 60 ปีบริบูรณ์ เป็น 65 ปีบริบูรณ์ เพื่อพัฒนาระบบประกันสังคมให้ทันสมัย สอดคล้องกับสถานการณ์ตอบโจทย์ของทุกกลุ่ม เพื่อยกระดับคุณภาพชีวิตผู้ประกันตนให้ดีขึ้น ”น.ส.ทิพานัน ระบุ
รัฐบาลไทย-ข่าวทำเนียบรัฐบาล-หัวหน้าผู้ตรวจ ก.อุตฯ นั่งหัวโต๊ะประชุมยกร่างคู่มือฯ การเปรียบเทียบปรับตาม พ.ร.บ. แร่ พ.ศ. 2560
วันศุกร์ที่ 23 มิถุนายน 2566
23/06/2566
หัวหน้าผู้ตรวจ ก.อุตฯ นั่งหัวโต๊ะประชุมยกร่างคู่มือฯ การเปรียบเทียบปรับตาม พ.ร.บ. แร่ พ.ศ. 2560
หัวหน้าผู้ตรวจราชการกระทรวงอุตสาหกรรม นั่งหัวโต๊ะประชุมยกร่างคู่มือฯ การเปรียบเทียบปรับตาม พ.ร.บ. แร่ พ.ศ. 2560
วันที่ 20 มิถุนายน 2566 เวลา 08.30-17.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมเชิงปฏิบัติการ คณะทํางานจัดทําคู่มือการดําเนินการทางความผิดตามพระราชบัญญัติแร่ พ.ศ. 2560 กรณีการเปรียบเทียบปรับโดยคณะกรรมการเปรียบเทียบปรับระดับจังหวัดของสํานักงานอุตสาหกรรมจังหวัด ครั้งที่ 2/2566
โดยคณะทํางานฯ ประกอบด้วย ผู้อํานวยการกองตรวจราชการ (นายเตมีย์ พันธุวงค์ราช) ผู้อํานวยการกองกฎหมาย (นายสมชัย เอมบํารุง) อุตสาหกรรมจังหวัดนครปฐม (นายอรรถสิทธิ์ อึ้งเหมอนันต์) อุตสาหกรรมจังหวัดกาญจนบุรี (นายเนตร์ กัญยะมาสา) รวมทั้ง นายนิพนธ์ แจ่มเหมือน ผู้อํานวยการกองกฎหมาย กรมอุตสาหกรรมพื้นฐานและการเหมืองแร่ และหัวหน้ากลุ่มอุตสาหกรรมพื้นฐานและการเหมืองแร่ ที่มีความรู้ ประสบการณ์เข้าร่วมการประชุมอย่างพร้อมเพรียง ณ โรงแรมเดอะทวิน ทาวเวอร์ กรุงเทพมหานคร
ทั้งนี้ นายนิพนธ์ฯ ได้ให้ความรู้ด้านกฎหมาย และที่ประชุมฯ ได้ร่วมระดมความคิดเห็นเพื่อจัดทําร่าง “คู่มือปฏิบัติงานเกี่ยวกับการเปรียบเทียบปรับตาม พ.ร.บ. แร่ พ.ศ. 2560” เพื่อให้เจ้าหน้าที่ฯ นําไปใช้ดําเนินงานให้เป็นไปในแนวทางเดียวกัน และมอบหมายให้คณะทํางานฯ นําข้อเสนอแนะกลับไปยกร่างคู่มือฯ นําเสนอในการประชุมครั้งต่อไป มีกําหนดจัดขึ้นในวันที่ 4 กรกฎาคม 2566
รัฐบาลไทย-ข่าวทำเนียบรัฐบาล-บขส. เชิญ 6 บริษัทเอกชนนำเสนอรูปแบบรถโดยสารที่ใช้พลังงานเชื้อเพลิงทางเลือก
วันศุกร์ที่ 23 มิถุนายน 2566
บขส. เชิญ 6 บริษัทเอกชนนําเสนอรูปแบบรถโดยสารที่ใช้พลังงานเชื้อเพลิงทางเลือก
....
วันนี้ (23 มิ.ย.66) นางปาณิสรา ดวงสอดศรี กรรมการบริษัท ขนส่ง จํากัด (บขส.) เป็นประธานการประชุมสัมมนาโครงการจัดหารถโดยสารที่ใช้พลังงานเชื้อเพลิงทางเลือก โดยมีนายสุธารักษ์ ธีร์จันทึก กรรมการ บขส. นายสัญลักข์ ปัญวัฒนลิขิต กรรมการผู้จัดการใหญ่ บขส. และผู้แทนจากกรมการขนส่งทางบกร่วมการประชุม และได้เชิญบริษัทเอกชนผู้ผลิตรถโดยสารที่ใช้พลังงานเชื้อเพลิงทางเลือก จํานวน 6 บริษัท ร่วมนําเสนอคุณลักษณะ ข้อมูลและรายละเอียดเกี่ยวกับรถโดยสารที่ใช้พลังงานเชื้อเพลิงทางเลือก ณ ห้องประชุม 1 ชั้น 4 อาคารสถานีขนส่งผู้โดยสารกรุงเทพ (จตุจักร)
ทั้งนี้ บขส. อยู่ระหว่างการจัดหารถโดยสารที่ใช้พลังงานเชื้อเพลิงทางเลือก จํานวน 257 คัน เพื่อนํามาวิ่งทดแทนรถโดยสารเดิมที่จะครบอายุสัญญา และช่วยยกระดับการให้บริการประชาชนด้วยการใช้พลังงานสะอาดที่เป็นมิตรกับสิ่งแวดล้อม ช่วยลดมลพิษ และลดสาเหตุของปัญหาโลกร้อน ตามนโยบายของกระทรวงคมนาคม
รัฐบาลไทย-ข่าวทำเนียบรัฐบาล-อัปเดต! รถไฟฟ้าสายสีชมพู ช่วงแคราย – มีนบุรี คืบหน้ากว่า 96.73 % เตรียมเปิดให้บริการ พ.ย. นี้
วันศุกร์ที่ 23 มิถุนายน 2566
อัปเดต! รถไฟฟ้าสายสีชมพู ช่วงแคราย – มีนบุรี คืบหน้ากว่า 96.73 % เตรียมเปิดให้บริการ พ.ย. นี้
.....
อีกไม่นานเกินรอสําหรับโครงการรถไฟฟ้าสายสีชมพู ช่วงแคราย – มีนบุรี ที่เป็นระบบรถไฟรางเดี่ยว หรือโมโนเรล ขณะนี้ใกล้เสร็จสมบูรณ์แล้ว ปัจจุบันมีความก้าวหน้าโดยรวม 96.73 % แยกเป็นงานโยธาดําเนินการไปแล้ว 96.57 % งานระบบรถไฟฟ้า 96.88 % คาดว่าจะสามารถทยอยเปิดให้ประชาชนใช้บริการได้ในช่วงเดือน พ.ย. นี้
.
เส้นทางนี้ เป็นอีกหนึ่งเส้นทางหลักที่เชื่อมจากศูนย์ราชการนนทบุรี – มีนบุรี ระยะทางกว่า 34.5 กิโลเมตร มี 30 สถานีหลัก และอีก 2 สถานีต่อขยาย สามารถเชื่อมต่อรถไฟฟ้าเปลี่ยนสายได้ถึง 4 สาย ได้แก่
สถานีศูนย์ราชการนนทบุรี เชื่อมต่อกับรถไฟฟ้าสายฉลองรัชธรรม (สายสีม่วง) ช่วงบางใหญ่ - บางซื่อ
สถานีหลักสี่ เชื่อมต่อกับโครงการระบบรถไฟชานเมืองสายสีแดง ช่วงบางซื่อ - รังสิต
สถานีวัดพระศรีมหาธาตุ เชื่อมต่อกับโครงการรถไฟฟ้าสายสีเขียว ช่วงหมอชิต – สะพานใหม่ - คูคต
สถานีมีนบุรี สามารถเชื่อมต่อกับโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี
.
หากแล้วเสร็จจะเป็นอีกหนึ่งทางเลือกในการเดินทางของประชาชนช่วยระบายผู้ใช้รถใช้ถนน ลดปัญหาการจราจรติดขัดบนถนนแคราย - มีนบุรี ประหยัดเวลา สะดวกรวดเร็ว ปลอดภัย ลดมลพิษ ตลอดจนยกระดับคุณภาพชีวิตและส่งเสริมการขยายตัวของเมืองและพื้นที่เศรษฐกิจในอนาคต
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยินดี ซอยรมณีย์ ย่านเมืองเก่า จังหวัดภูเก็ต ได้รับการจัดอันดับที่ 19 ถนนที่สวยที่สุดในโลก (The World’s 20 Most Beautiful Streets) จาก Seasia.Stats
วันศุกร์ที่ 23 มิถุนายน 2566
23/06/2566
โฆษกรัฐบาลเผย นายกฯยินดี ซอยรมณีย์ ย่านเมืองเก่า จังหวัดภูเก็ต ได้รับการจัดอันดับที่ 19 ถนนที่สวยที่สุดในโลก (The World’s 20 Most Beautiful Streets) จาก Seasia.Stats
โฆษกรัฐบาลเผย นายกฯยินดี ซอยรมณีย์ ย่านเมืองเก่า จังหวัดภูเก็ต ได้รับการจัดอันดับที่ 19 ถนนที่สวยที่สุดในโลก (The World’s 20 Most Beautiful Streets) จาก Seasia.Stats สนับสนุนการอนุรักษ์ย่านเมืองเก่า โดยคงคุณค่ารากเหง้าทางประวัติศาสตร์
วันนี้ (23 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ เว็บไซต์ยอดนิยมด้านการท่องเที่ยวอย่าง Seasia.Stats ได้จัดอันดับให้ ซอยรมณีย์ ย่านเมืองเก่า จังหวัดภูเก็ต ได้อันดับที่ 19 โดยเป็นการเผยแพร่ผ่าน Facebook ของ Seasia.Stats (https://www.facebook.com/photo/?fbid=287214243650434&set=pcb.287214280317097)เชื่อมั่นในความสวยงามทั้งทางธรรมชาติ สิ่งปลูกสร้าง สถาปัตยกรรม และวัฒนธรรมประเพณีของไทย
โฆษกประจําสํานักนายกรัฐมนตรี กล่าวว่า การจัดอันดับ The World’s 20 Most Beautiful Streets ในครั้งนี้ดูจากรูปแบบรายละเอียดสถาปัตยกรรมที่เป็นเอกลักษณ์ และความผสมผสานของสีสันและมนต์เสน่ห์ที่ลงตัว ซึ่งซอยรมณีย์ ย่านเมืองเก่า จังหวัดภูเก็ตที่ได้อันดับที่ 19 ของการจัดอันดับถนนที่สวยที่สุดในโลก เนื่องจากซอยรมณีย์เป็นที่ตั้งของตึก และอาคารเก่าศิลปะชิโนโปรตุกีส (Sino-Portuguese) ที่เป็นการผสมผสานระหว่างสถาปัตยกรรมของโปรตุเกสและจีน เป็นสัญลักษณ์อย่างหนึ่งของศิลปะแบบภูเก็ต โดยความเก่าแก่ของตึกจะให้อารมณ์คลาสสิคและย้อนยุค ในปัจจุบันถนนแห่งนี้เป็นที่ตั้งของร้านกาแฟ ร้านขายของที่ระลึก เกสต์เฮาส์ รวมถึงที่อยู่อาศัย ซึ่งถือเป็นสถานที่ที่สวยงามมีเอกลักษณ์ และความโรแมนติกอีกแห่งหนึ่งของจังหวัดภูเก็ต
โดย โฆษกประจําสํานักนายกรัฐมนตรีเปิดเผยถึง 5 อันดับแรกของถนนที่ได้รับการจัดอันดับว่าเป็นถนนที่สวยที่สุดในโลก ได้แก่ 1. ถนน Symi Harbour เมือง Livadia ประเทศกรีซ 2. ถนน Acorn เมือง Boston สหรัฐอเมริกา 3. ถนน Bo-Kaap เมือง Cape Town ประเทศแอฟริกาใต้ 4. ถนน Callejon El Asri เมือง Chefchaouen ประเทศโมร็อกโก และ 5. ถนน Rua Luis de Camoes เมือง Agueda ประเทศโปรตุเกส
“นายกรัฐมนตรี ยินดีถึงการจัดอันดับถนนที่สวยที่สุดของโลกในครั้งนี้ แสดงถึงความเป็นเอกลักษณ์ และการผสมผสานอย่างลงตัวของความเป็นตะวันตกและตะวันออก โดยรัฐบาลมีนโยบายด้านการพัฒนาควบคู่กับการอนุรักษ์พื้นที่เพื่อคงความสวยงามและความเป็นเอกลักษณ์ ทั้งนี้ นายกรัฐมนตรีเชื่อมั่นในความสวยงามของประเทศไทย และรัฐบาลจะสืบสาน รักษา อนุรักษ์ความสวยงาม รวมทั้งประวัติศาสตร์ของประเทศให้คงอยู่สืบไป” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการจัดหางาน ลงพื้นที่นนทบุรี กวาดล้างคนต่างชาติแย่งอาชีพคนไทย
วันศุกร์ที่ 23 มิถุนายน 2566
23/06/2566
กรมการจัดหางาน ลงพื้นที่นนทบุรี กวาดล้างคนต่างชาติแย่งอาชีพคนไทย
อธิบดีกรมการจัดหางาน สั่งกวาดล้างคนต่างชาติแย่งอาชีพคนไทย บริเวณถนนบางกรวย-ไทรน้อย จังหวัดนนทบุรี เผยปีงบ 66 ดําเนินคดีต่างชาติแย่งอาชีพคนไทยแล้ว 1,408 คน
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานได้รับแจ้งว่าพบคนต่างชาติตระเวนขายปลาหมึกย่างด้วยรถจักรยานยนต์พ่วงข้าง และเร่ขายถั่ว บริเวณร้านอาหารริมถนนบางกรวย-ไทรน้อย จังหวัดนนทบุรี ตั้งแต่แยกบางพลูเป็นต้นไป จึงมอบหมายสํานักงานจัดหางานจังหวัดนนทบุรีลงพื้นที่ตรวจสอบ ปรากฏว่า ไม่พบคนต่างชาติทํางานเร่ขายสินค้าบริเวณดังกล่าว เจ้าหน้าที่จึงพูดคุยสอบถามร้านค้าบริเวณใกล้เคียงทราบว่ามีคนต่างชาติคล้ายคนสัญชาติเวียดนามและอินเดียตระเวนขายสินค้าบริเวณดังกล่าวจริง แต่พบเห็นได้เป็นบางวัน ไม่สามารถระบุเวลาได้ จึงกําชับให้เจ้าหน้าที่สํานักงานจัดหางานจังหวัดนนทบุรีลงพื้นที่เพื่อตรวจสอบอีกครั้ง
นายไพโรจน์กล่าวต่อไปว่า แรงงานต่างชาติที่เข้ามาทํางานในประเทศไทย จะต้องปฏิบัติตามกฎหมายของประเทศไทย ต้องมีนายจ้าง แรงงานเหล่านี้ไม่สามารประกอบอาชีพอิสระ หรือเป็นแรงงานนอกระบบได้ เพราะจะเป็นการแย่งอาชีพคนไทย ตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี โดยปีงบประมาณ พ.ศ. 2566 (1 ต.ค. 65 - 22 มิ.ย. 66) มีการตรวจสอบคนต่างชาติทั่วประเทศ จํานวน 409,426 คน ดําเนินคดีคนต่างชาติ จํานวน 2,944 คน ในจํานวนนี้เป็นการดําเนินคดีคนต่างชาติที่แย่งอาชีพคนไทย 1,408 คน ซึ่งอาชีพที่พบคนต่างชาติแย่งอาชีพมากที่สุด ได้แก่ งานเร่ขายสินค้า งานตัดผมหรืองานเสริมสวย และงานนวดไทย ตามลําดับ
“กรมการจัดหางานจะใช้มาตรการลงพื้นที่สุ่มตรวจโดยไม่แจ้งล่วงหน้า ร่วมกับลงพื้นที่ตรวจสอบตามที่ได้รับแจ้งเบาะแสร้องทุกข์จากประชาชน โดยขอฝากประชาสัมพันธ์ไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 023541729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-ออมสินส่งโปรเด่น งาน Thailand Smart Money ระยอง ครั้งที่ 6 ชูเงินฝาก 111 วัน ดอกเบี้ยสูงสุด 6.50% ต่อปี สินเชื่อบ้านดอกเบี้ยคงที่ 1.11% นาน 3 เดือน
วันศุกร์ที่ 23 มิถุนายน 2566
23/06/2566
ออมสินส่งโปรเด่น งาน Thailand Smart Money ระยอง ครั้งที่ 6 ชูเงินฝาก 111 วัน ดอกเบี้ยสูงสุด 6.50% ต่อปี สินเชื่อบ้านดอกเบี้ยคงที่ 1.11% นาน 3 เดือน
ธนาคารออมสิน เข้าร่วมงาน Thailand Smart Money ระยอง ครั้งที่ 6 โดยจัดโปรโมชันเงินฝาก สินเชื่อ และบริการทางการเงินครบครัน ในวันที่ 23-25 มิ.ย. 2566 ณ ชั้น 1 ศูนย์การค้าเซ็นทรัลระยอง
ธนาคารออมสิน เข้าร่วมงาน Thailand Smart Money ระยอง ครั้งที่ 6 โดยจัดโปรโมชันเงินฝาก สินเชื่อ และบริการทางการเงินครบครัน ได้แก่ เงินฝากเผื่อเรียกพิเศษ 111 วัน ระยะเวลาฝาก 111 วัน ดอกเบี้ย Step up สูงสุด 6.50% ต่อปี คิดเป็นอัตราดอกเบี้ยเฉลี่ย 2.56% ต่อปี ได้รับยกเว้นภาษี รับฝากบุคคลธรรมดา สูงสุดไม่เกิน 500,000 บาท มีจํานวน 200 สิทธิ์ เปิดจองสิทธิ์ภายในงานเท่านั้น ตามด้วยแคมเปญสลากออมสินพิเศษ 2 ปี เพิ่มรางวัลพิเศษ 30 ล้านบาท นอกเหนือจากรางวัลที่ 1 ที่มีเงินรางวัล 30 ล้านบาท รวมมูลค่าเงินรางวัลสูงสุดถึง 60 ล้านบาท รับฝากทั้งแบบใบสลาก และสลากดิจิทัล หน่วยละ 100 บาท
ด้านผลิตภัณฑ์สินเชื่อ จัดโปรโมชัน สินเชื่อเคหะ อัตราดอกเบี้ย 1.11% นาน 3 เดือน เฉลี่ย 3 ปี เท่ากับ 3.819% ต่อปี ฟรีค่าจัดทํานิติกรรมสัญญา และค่าบริการสินเชื่อ สําหรับผู้ที่ซื้อบ้านหลังแรก/เริ่มต้นสร้างครอบครัว แนะนําสินเชื่อเคหะบ้านหลังแรก ดอกเบี้ยคงที่ 3.99% ต่อปี นาน 3 ปีแรก ผ่อนต่ําล้านละ 4,000 บาท/เดือน ฟรีค่าจัดทํานิติกรรมสัญญา ค่าบริการสินเชื่อ และจ่ายค่าจดจํานองให้ตามที่จ่ายจริง
นอกจากนี้ ได้จัดโปรโมชันสินเชื่อเพื่อรักษ์โลกและสิ่งแวดล้อม กลุ่มผลิตภัณฑ์ตอบโจทย์กระแสอนุรักษ์พลังงานและลดการปล่อยก๊าซเรือนกระจก นําโดย “GSB Green Biz” สําหรับผู้ประกอบการธุรกิจเศรษฐกิจสีเขียว ดอกเบี้ยเริ่มต้น MOR/MLR-2.5% ต่อปี ผ่อนนาน 10 ปี ส่วนผู้บริโภครายย่อยที่ต้องการซื้อบ้านประหยัดพลังงาน สามารถใช้สินเชื่อ GSB Green Home Loan หรือผู้ที่ต้องการใช้พลังงานทดแทนหรือเพื่อลดภาระค่าไฟ แนะนําสินเชื่อบุคคล GSB Go Green สําหรับติดตั้งแผงโซล่าร์ EV Charger เป็นต้น ดอกเบี้ยคงที่ต่ําสุด 1.99% ต่อปี ใน 3 เดือนแรก อีกทั้งยังสนับสนุนธุรกิจตามโมเดลเศรษฐกิจ BCG (Bio/Circular/Green) เช่น โรงไฟฟ้า อุตสาหกรรมยานยนต์และการขนส่ง อุตสาหกรรมท่องเที่ยวและบริการ ด้วยสินเชื่อ GSB for BCG Economy
สําหรับงาน Thailand Smart Money ระยอง ครั้งนี้ ธนาคารออมสินเข้าร่วมภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” ให้ความสําคัญตั้งแต่กระบวนการจัดทําบูธที่นําวัสดุเหลือใช้ เช่น รับบริจาคชุดยูนิฟอร์มเก่าที่ไม่ใช้จากพนักงานมาทําเป็นเก้าอี้สตูเต๋าแปดเหลี่ยม นําวัสดุเหลือใช้จากงานครั้งก่อนมาตกแต่งบูธให้เกิดประติมากรรมชิ้นใหม่สวยงาม เป็นต้น พบกับโปรโมชันดังกล่าวและผลิตภัณฑ์ทางการเงินน่าสนใจอีกมากมายได้ในวันที่ 23-25 มิ.ย. 2566 ณ ชั้น 1 ศูนย์การค้าเซ็นทรัลระยอง
https://www.gsb.or.th/news/gsbpr23-66/